Sydamerika er et fortryllende og smukt kontinent, og som udgangspunkt er det også sikkert at rejse i Sydamerika. Når man hører om kriminalitet i Sydamerika, er det ofte reduceret til særlige nabolag eller befolkningsgrupper, som du som turist ikke kommer i nærheden af. Med det sagt opfordrer vi selvfølgelig altid til, at du tænker over din sikkerhed og bruger din sunde fornuft på rejsen.
Når du rejser med Stjernegaard, har vi naturligvis øje for din sikkerhed, og det er således ikke helt tilfældigt, hvilke hoteller vi vælger, hvilke chauffører og busselskaber vi rejser med – eller hvem vi vælger at arbejde sammen med.